Tbilisi

Tbilisi u Tblisi (თბილისი en cheorchiano y oficialment, Tiflis en persa), ye una ciudat cheorchiana, que ye a capital d'o país y temién en ye a ciudat con mayor numero d'habitants, a mas d'o suyo prencipal centro politico, cultural, comercial y economico.

A suya población ye d'1.480.000 habitants en una superficie de 726 km², con una densidat de población de 2.038,60 hab/km².

A ciudat ye trescruzata por o río Mt'kvari y se troba situata a 575 metros d'altaria sobre o livel d'a mar.

 Etimolochía 
Lo nombre Tbilisi deriva d'o Idioma cheorchiano antigo Tbilisi (Asomtavruli: ႧႡႨႪႨႱႨ, Mkhedruli: თბილისი), y mas luen de tpili (Georgiano moderno: თბილი, calido, él mesmo d'o georgiano antigo: ႲႴႨႪႨ ṭpili). Lo nombre Tbilisi significa puesto de calor y se dió pus a la ciudat a causa d'as numerosas auguas termals sulfuricas d'a zona.

 Parla 
Lo chiorchiano ye la luenga prencipal d'a ciudat y la luenga materna d'a mayoría d'a población anque gran parte d'a suya población tamién charra ruso.

 Historia 
Enta l'anyo 1800, cuan se produciba a conquiesta rusa a población de Tbilisi yera formata por cheorchianos, armenios, persas y kurdos principalment y bien chusto si pasaba d'os 20.000 habitants. En o sieglo XIX plegó muita inmigración armenia y rusa convertindo-se en una capital local por estar a seu d'o virrei que teneba l'Imperio Ruso en a zona. Tbilisi yera una ciudat predominantment armenia y rusa y a suya población armenia yera tan lumerosa que l'alcalde de Tbilisi enantes d'a primera Guerra Mundial yera armenio. Manimenos cuan se desfació a Republica de Transcaucasia y os armenios y cheorchianos entroron en conflicto por as suyas mugas territorials, a mayoría d'os armenios en fuyoron en 1918. Encara en 1989, os armenios yeran o 12 % d'a población y os rusos un 10% debant d'una población mayoritariament cheorchiana.

 Patrimonio arquitectonico 
Los suyos prencipals edificios turisticos son la seu de Sameba, la plaza d'a Libertat, la seu de Sioni, la Ilesia de Meteji, Narikala, lo Parlamento de Cheorchia, l'avenida Rustaveli, lo Teatro d'a Ópera y Ballet, la Basílica de Anchisjati y la ilesia de Kashveti, amán d'a cuala se troban lo Museo Nacional de Cheorchia, lo Museo Historico y numerosas galerías d'arte.

 Galería d'imáchens 

 Localidaz achirmanadas 
Ye achirmanada con Bristón y con Atlanta, capital d'o estau de Cheorchia.

 Bibliografía 
 Jean Sellier y André Sellier: Atlas de los pueblos de Oriente. Acento Editorial.

 Vinclos externos 

 Pachina web oficial municipal de Tbilisi.

*